วันนี้พาไปแถวบางกระบือกันบ้างค่ะ ร้านอาหารในห้างสุพรีมตอมเพล็กซ์ก็มีเยอะดีนะคะ วันนี้อยากกินอาหารอีสานก็จัดร้านตำมั่วนี่เลยค่ะ 

ร้านกว้างขวาง ที่นั่งสบายดีค่ะ พวกเราเลือกแบบโซฟา นั่งสบายมาก ได้เมนูก็สั่งเลยค่ะ มีคนเลี้ยง อิอิ  

ตำยกถาด
ตำได้แซ่บมาก เส้นมะละกอกรอบดี เครื่องอื่นที่ใส่มาก็จัดเต็ม ไม่ว่าจะเป็น หมูยอ ไข่เค็ม แคปหมู เส้นหมี่ 

ตำปูม้า
เมนูนี้สู้ยำเกาเหลาปูม้าไม่ได้เลย แต่รสชาติก็ถือว่าโอเค

ปีกไก่ทอด
รสชาติดึ ปีกไก่มีการหมักก่อนทอด อร่อย อิอิ แทะไปหลายชิ้นเลย

คอหมูย่าง
ชอบเลยค่ะ นุ่มอร่อยดี

หมูยอทอด
หมูยออร่อย จิ้มกับน้ำจิ้มก็ดี ทานกับข้าวเหนียวก็ฟิน

ผัดไทย
ชามใหญ่เลย ชื่อในเมนูจำไม่ได้ จะเรียกว่าผัดไทยได้มั๊ย เพราะหน้าตาผัดไทยเลย อร่อย เส้นก็กำลังดี มีหมูยอด้วย

หมูทอดเชียงราย น้ำพริกข่าสด
เมนูนี้ติดใจกันมาจากสาขา GMM Grammy Place 

ต้มแซ่บกระดูกหมู
แซ่บจริง ๆ พริกมาเป็นเม็ด ซดน้ำซุปแล้วสะใจดีค่า

ยำผักกรอบ (จำชื่อไม่ได้)
อร่อยเลยค่ะ จัดไปหลายคำค่า ผักทอดที่มากะยำทานคู่กันลงตัวดีค่ะ

ไม่ผิดหวังจริงๆ ที่เลือกเข้ามากินร้านตำมั่ว อาหารอีสานร้านนี้อร่อย ไปกินมา 2 สาขา รสขชาติดีใกล้เคียงกันเลยค่ะ ใครอยู่แถวนั้นหรือแวะผ่านไปก็ลองกินได้นะคะ